รัฐบาลไทย-ข่าวทำเนียบรัฐบาล-รมว.มท. เป็นประธานเปิดศูนย์อำนวยการป้องกันและลดอุบัติเหตุทางถนนช่วงเทศกาลปีใหม่ 2561  สั่งคุมเข้มทุกมาตรการ พร้อมลดปัจจัยเสี่ยงอุบัติเหตุทางถนน เน้นบังคับใช้กฎหมาย และมาตรการสังคม
วันพฤหัสบดีที่ 28 ธันวาคม 2560
รมว.มท. เป็นประธานเปิดศูนย์อํานวยการป้องกันและลดอุบัติเหตุทางถนนช่วงเทศกาลปีใหม่ 2561  สั่งคุมเข้มทุกมาตรการ พร้อมลดปัจจัยเสี่ยงอุบัติเหตุทางถนน เน้นบังคับใช้กฎหมาย และมาตรการสังคม
รมว.มท. เป็นประธานเปิดศูนย์อํานวยการป้องกันและลดอุบัติเหตุทางถนนช่วงเทศกาลปีใหม่ 2561 สั่งคุมเข้มทุกมาตรการ พร้อมลดปัจจัยเสี่ยงอุบัติเหตุทางถนน เน้นบังคับใช้กฎหมาย และมาตรการสังคม
วันนี้ 28 ธันวาคม 2560 เวลา 09.30 น ณ ห้องประชุม 1 อาคาร 3 ชั้น 5 กรมป้องกันและบรรเทาสารณภัยพลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะประธานกรรมการและผู้อํานวยการศูนย์อํานวยการความปลอดภัยทางถนน เป็นประธานพิธีเปิดศูนย์อํานวยการป้องกันและลดอุบัติเหตุทางถนนประจําปี 2561เพื่อขับเคลื่อนมาตรการลดปัจจัยเสี่ยง และสร้างความปลอดภัยทางถนน ภายใต้แนวคิด "ขับรถมีน้ําใจ รักษาวินัยจราจร" เน้นการบังคับใช้กฎหมายอย่างเคร่งครัด เพิ่มความเข้มข้น มาตรการทางสังคม สนธิกําลังจัดตั้งจุดตรวจ ด่านตรวจ บนถนนสายหลัก และด่านชุมชน จุดสกัด บนถนนสายรอง เพื่อคุมเข้มพฤติกรรมเสี่ยงของผู้ใช้รถใช้ถนน เพื่อให้การดําเนินงานป้องกันและลดอุบัติเหตุทางถนนเกิดผลอย่างเป็นรูปธรรม เพื่อให้พี่น้องประชาชนได้เดินทางสัญจรอย่างปลอดภัยและมีความสุขในช่วงเทศกาลปีใหม่
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่าวันนี้ทุกฝ่ายมีการเตรียมพร้อมในการดําเนินการตามแผนและมาตรการต่างๆ ในการป้องกันและลดอุบัติเหตุทางถนนที่ได้กําหนดไว้ ซึ่งในช่วงเทศกาลปีใหม่ของทุกปีจะมีประชาชนเดินทางเป็นจํานวนมาก ทําให้อุบัติเหตุทางถนนเพิ่มสูงขึ้น และเป็นช่วงที่มีสถิติอุบัติเหตุทางถนนสูงกว่าในช่วงปกติ โดยท่านนายกรัฐมนตรีมีความห่วงใยในเรื่องดังกล่าวและได้ให้ความสําคัญในการป้องกันและการเตรียมความพร้อมเพื่อดูแลความปลอดภัยของประชาชน เพื่อลดปัญหาอุบัติเหตุทางถนนที่อาจเกิดขึ้น โดยเฉพาะในช่วงปีใหม่ให้เพิ่มความเข้มงวดกวดขันให้มากขึ้นเพื่อให้พี่น้องประชาชนได้รับความปลอดภัยในการเดินทาง
สําหรับการดําเนินการป้องกันและลดอุบัติเหตุทางถนนในช่วงเทศกาลปีใหม่ 2561 นี้ศูนย์อํานวยการความปลอดภัยทางถนนได้บูรณาการขับเคลื่อนการป้องกันและลดอุบัติเหตุทางถนนในช่วงเทศกาลปีใหม่ โดยเฉพาะช่วงควบคุม เข้มระหว่างวันที่ 28 ธันวาคม 2560 ถึง 3 มกราคม 2561 โดยคุมเข้มในทุกมาตรการเพื่อลดปัจจัยเสี่ยงที่เป็นสาเหตุสําคัญ ของการเกิดอุบัติเหตุทางถนนให้ครอบคลุม ทั้งด้านคน รถ ถนน และสิ่งแวดล้อม โดยบังคับใช้กฎหมายอย่างเคร่งครัด พร้อมคุมเข้มพฤติกรรมเสี่ยงอุบัติเหตุ ทั้งขับรถเร็ว เมาแล้วขับ และการไม่ใช้อุปกรณ์นิรภัย เพิ่มความเข้มข้นการตั้งจุดตรวจ ด่านชุมชน จุดสกัด และจุดบริการ ควบคู่การบริหารการจราจร เพื่ออํานวยความสะดวกในการเดินทางให้สอดคล้องกับช่วงเวลาของการเดินทาง รวมทั้งมีการประสานการตรวจสอบสภาพความปลอดภัยของรถโดยสารสาธารณะ และกวดขันความพร้อมของพนักงานขับรถ พร้อมทั้งให้ความสําคัญกับการแก้ไขปัญหาอุบัติเหตุบริเวณจุดเสี่ยง อาทิ จุดตัดทางรถไฟ จุดกลับรถ ทางร่วม ทางแยก เป็นต้น นอกจากนี้ยังได้กําชับให้จังหวัดดูแลความปลอดภัยทางถนนของนักท่องเที่ยว โดยเฉพาะจังหวัดที่มีแหล่งท่องเที่ยวสําคัญ พร้อมทั้งส่งเสริมการจัดกิจกรรมมงคล กิจกรรมทางศาสนา เช่น การสวดมนต์ข้ามปี การทําบุญตักบาตร เพื่อป้องปรามพฤติกรรมเสี่ยงและลดความสูญเสียจากอุบัติเหตุทางถนน
ท้ายนี้รัฐมนตรีว่าการกระทรวงมหาดไทย ได้เน้นย้ําถึงการทํางานของเจ้าหน้าที่ทั้งท้องที่และท้องถิ่น ให้ช่วยกันดูแลและร่วมกันแก้ไขปัญหาในพื้นที่ที่เป็นจุดเสี่ยงการเกิดอุบัติเหตุ รวมทั้งได้ฝากถึงพี่น้องประชาชนให้ปฏิบัติตามกฎจราจรอย่างเคร่งครัด มีน้ําใจเอื้อเฟื้อต่อกันบนท้องถนน และมีวัฒนธรรมในการใช้รถใช้ถนนร่วมกัน นอกจากนี้ ในช่วงเทศกาลปีใหม่ในพื้นที่ต่างๆ ได้จัดกิจกรรม "สวดมนต์ข้ามปี" และ "การทําดีเพื่อพ่อ" จึงเชิญชวนพี่น้องประชาชนเข้าร่วมกิจกรรมดังกล่าว เพื่อเป็นสิริมงคลและเสริมบารมีให้แก่ตนเองและครอบครัว จากนั้นได้อวยพรและให้กําลังใจผู้ปฏิบัติงานให้มีความพร้อมในการปฏิบัติงานอย่างเข้มแข็งและหวังว่าความร่วมมือในการปฏิบัติในการดําเนินงานในครั้งนี้ของทุกหน่วยงานจะเป็นพลังสําคัญในการขับเคลื่อนการป้องกันและลดอุบัติเหตุทางถนนให้เกิดผลอย่างเป็นรูปประธรรม เพื่อรักษาชีวิตและทรัพย์สินของพี่น้องประชาชน และขอให้เทศกาลปีใหม่นี้เป็นเทศกาลแห่งความสุขและความปลอดภัยของคนไทยทุกคน.
ครั้งที่ 201/2560วันที่ 28 ธ.ค.60
กองสารนิเทศ สํานักงานปลัดกระทรวงมหาดไทย
โทร 0-22224131-2